Fyri kortum varð nakað tosað um at fáa rógving á tímatalvuna í fólkaskúlanum. Sum eina roynd hava vit í Fuglafjarðar skúla rógving sum ein part av ítrótti í 8. flokki. Í samstarvi við ÍF kappróður hava næmingarnir rógving á tímatalvuni part av árinum. Næmingarnir halda til í róðrarneystinum og flota bát, alt eftir veðrinum. Í myndasavninum liggja nakara myndir, sum Áshild tók í góðveðrinum 17. september. Aftur í ár verður lektiu-café fyri næmingarnar í skúlanum. Hvønn mánadag til hósdag millum kl. 12: 40 og 14: 30 er ein lærari tøkur at hjálpa næmingum við heimaarbeiði. Hildið verður til í stovu 205, og tað eru Høgni, Áshild og Fridrikka, sum taka sær av hesum. Mánadagin 8. september verður árligi rennidagurin. Næmingarnir møta sum vanligt kl. 8. Kl. 9: 45 verður so farið at renna. Eftir renningina fáa næmingarnir okkurt leskiligt. Bussarnir koyra frá skúlanum aftur kl. 11: 55. Næmingarnir skulu vera í klæðum og skógvum til høvið. 9. og 10. flokkur fara tó til Klaksvíkar, sum ætlað. tekna hald. Strok er eitt frálíkt blað við nógvum góðum tilfari.